b"\n_START_ARTICLE_\nRosa Maria Ferrer Valls\n_START_SECTION_\nBiografia\n_START_PARAGRAPH_\n\xc3\x89s llicenciada en periodisme per la Universitat Aut\xc3\xb2noma de Barcelona, diplomada en treball social per la Universitat de Barcelona i assistent social per l'Escola Cat\xc3\xb2lica d'Ensenyan\xc3\xa7a Social de Barcelona. Ha treballat com a assistent social al Col\xc2\xb7legi Sant Ramon Nonat de Barcelona (1972-1975) i Telef\xc3\xb3nica (1976-1998), ha treballat de professora a les escoles Torras i Bages de Manresa (1974-1976), a l'ICESCB de Barcelona (1975-1977) i a l'escola universit\xc3\xa0ria de treball social de la Universitat de Barcelona (1990-2004)._NEWLINE_De 1979 a 2004 va militar a Comissions Obreres i de 2006 a 2010 ha estat vicepresidenta primera de la Junta de Govern del Consell General de Col\xc2\xb7legis Oficials de Diplomats en Treball Social i Assistents Socials. Membre directiva de Ciutadans pel Canvi, en 2007 va substituir en el seu esc\xc3\xb3 Ferran Mascarell i Canalda, elegit diputat a les eleccions al Parlament de Catalunya de 2006. Ha estat membre, entre d'altres, de la Comissi\xc3\xb3 d'Estudi de la Situaci\xc3\xb3 de les Persones amb Discapacitats del parlament de Catalunya."